GPSC ดิ่งหนัก7% นิวโลว์ในรอบ 11 เดือน-ติด TOP Loser ราคาร่วงแรงวันนี้
GPSC ดิ่งหนัก7% นิวโลว์ในรอบ 11 เดือน-ติด TOP Loser ราคาร่วงแรงวันนี้ โดย ณ เวลา 15.50 น. อยู่ที่ระดับ 53.75 บาท ลบ 4.25 บาท หรือ 7.33% ด้วยมูลค่าซื้อขาย 565.40 ล้านบาท
24 ต.ค. 2561

ผู้สื่อข่าวรายงานว่า บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 15.50 น. อยู่ที่ระดับ 53.75 บาท ลบ 4.25 บาท หรือ 7.33% ด้วยมูลค่าซื้อขาย 565.40 ล้านบาท ราคาหุ้นปรับตัวลงแรงในรอบ 11 เดือน โดยนับตั้งแต่หุ้นลงไปทดสอบระดับ 53.75 บาท เมื่อวันที่ 16 พ.ย. 2560 และราคาหุ้นปรับตัวลดลงแรงติดกระดาน TOP Loser วันนี้(24ต.ค.61)


ที่มา:settrade.com
บล.เมย์แบงก์ กิมเอ็ง  ระบุในบทวิเคราะห์วันนี้(24ต.ค.) ว่า GPSC กลับมาแนะนำ Trading Buy อีกครั้ง ราคาเป้าหมายปี 2562 เท่ากับ 66 บาท หลังหุ้นราคาอ่อนตัวสอดคล้องกับมุมมองของเรา (20% นับจากมีข่าวการเข้าซื้อหุ้น GLOW ในช่วงเดือน มิ.ย. และมากกว่า 30% จากจุดสูงสุดในช่วงต้นปีที่ผ่านมา) ทำให้ปัจจุบัน Valuation กลับมาสมเหตุสมผลมากขึ้น การไม่สามารถเข้าซื้อหุ้น GLOW ไม่ใช่ปัจจัยลบในมุมมองของ
เนื่องจาก GPSC ยังมีโอกาสหาการเติบโตเพิ่มเติม โดยเฉพาะการเติบโตไปกับกลุ่ม PTT ที่เรามองเป็นจุดเด่นที่สำคัญที่สุดของบริษัท แต่หากชนะอุทธรณ์และสามารถเข้าซื้อได้ตามแผน เราคาดหวังจะเห็น Synergy ที่ชัดเจนมากกว่าที่เคยประกาศในช่วงที่ผ่านมา เพื่อชดเชยความเสี่ยงจากประเด็นการเพิ่มทุน
GPSC มีสิทธิ์ยื่นอุทธรณ์ภายใน 30 วัน (ภายใน 15 พ.ย. 2561) หลังคณะกรรมการกำกับกิจการพลังงาน (กกพ.) มีมติไม่อนุมัติการเข้าซื้อหุ้น GLOW โดยคณะอนุกรรมการ กกพ.จะใช้เวลาพิจารณารับเรื่องไม่เกิน 30 วัน และคาด กกพ.จะใช้เวลาพิจารณาอีก 60 วัน รวมทั้งหมด 120 วัน หลังมีมติในวันที่ 11 ต.ค.2561
ทำการปรับประมาณการกำไรสุทธิปี 2561-2562 ขึ้น 2.4-9.2% เป็น 3,686 และ 4,246 ล้านบาท ตามลำดับ สะท้อนผลประกอบการ 1H61 ที่แกร่งกว่าคาด โดยเฉพาะจากการใช้กำลังการผลิตและมาร์จิ้นของโรงไฟฟ้า SPP ทั้ง CUP และ IRPC-CP ในจังหวัดระยอง และรวมผลประกอบการของโรงไฟฟ้า CUP4 ที่จะเปิดผลิตกลางปี 2562 ไว้ในประมาณการ
Valuation กลับมาน่าสนใจมากขึ้น ด้วย PE 21 เท่า และ ผลตอบแทนปันผล 2.4% ในปี 2562 (จากช่วงต้นปีที่ PE สูงถึง 30 เท่า และ ปันผล 1.5%) ราคาเป้าหมาย SOTP ปี 2562 เท่ากับ 66 บาท จากการปรับประมาณการดังกล่าวข้างต้น และ Terminal value ของ CUP สะท้อนโอกาสเติบโตไปกับกลุ่ม PTT ที่เป็นจุดเด่นของ GPSC  